Theobaldus dei gracia Rex nauarre , Campanie et brie , Comes palatinus , uniuersis presentes litteras inspecturis . Notum facimus quod cum nos saisiri fecissemus super abbaciam monialium de clermares medietatem molendini quod situm est iuxta bourc in campania , uidelicet ad molendinum quod dicitur a l?estanc , quod molendinum moniales dicte abbacie , emerunt ut dicitur a poncardo le champenois de tanion , cuius medietas molendini potest ut dicitur ualere quolibet anno circiter centum solidos forcium . Et fecissemus similiter saisiri super dictarum abbaciam monialium , triginta duo iornalia terre , que sita est in territorio de bourc , et de torcellis , et quatuor falcatas prati , quam terram et quod pratum ipse dicuntur emisse a domino Guidone de preonne , que quidem terra et quod pratum ut dicitur possunt ualere quolibet anno usque ad septem libras forcium , que saisiri feceramus , prout nobis competebat de iure , pro eo quod dicte moniales ea acquisierant . In retrofeodis nostris , preter nostram licenciam , et cum moniales dicte abbacie humiliter peterent a nobis quod omnia supredicta faceremus desaisiri , et ea laudaremus eisdem , Nos earum precibus inclinati , ob remedium animarum parentum nostrorum , antecessorum similiter et successorum nostrorum , et ob anime nostre , et anime legitime uxoris nostre ysabellis remedium et salutem , predicta omnia et singula concessimus abbacie memorate , tenenda imperpetuum pacifice et quiete . Moniales uero dicte abbacie singulis annis , tenebuntur propter hoc quamdiu nos , et dicta uxor nostra uixerimus , facere celebrari unam missam de spiritu sancto pro nobis , et aliam de beata uirgine . Et post decessum nostrum , die obitus nostri et legitime uxoris nostre predicte unam missam de defunctis . Et ex tunc singulis annis imperpetuum tenebuntur facere anniuersarium nostrum , et dicte uxoris nostre . Et quelibet monialis dicte abbacie , toto tempore uite nostre , et uite dicte uxoris nostre , tenebitur quolibet anno dicere unum psalterium . Et post decessum nostrum , et dicte uxoris nostre singulis annis imperpetuum tenebitur quelibet similiter dicere unum psalterium . Conuerse uero que psalteria nesciunt recitare , tempore dicte uite nostre , et uite dicte uxoris nostre , tenebuntur singulis annis dicere pro nobis ducentis uicibus salutacionem beate marie , que dicitur , Aue Maria , et tot uicibus oracionem dominicam que dicitur , Pater noster , et tot salutaciones et oraciones post decessum nostrum , et dicte uxoris nostre , singulis annis imperpetuum dicere tenebuntur . In quorum omnium testimonium et munimen presentes litteras sigilli nostri munimine fecimus roborari . Datum apud fossata , per manum fidelis uicecancellarii nostri fratris Petri de Roscidaualle , die mercurii proxima post festum penthecostes , Anno domini m .cc . sexagesimo . nota Odonis . Item transcriptum est eiusdem littere sub sigillo officialis Remensis actum ante 1 x 6 ^ continens aliud admortizamentum eiusdem de Lx sextariis bladi apud contreuues .

Theobaldus

nauarre

Campanie

brie

Guidone de preonne

Aue Maria

Petri de Roscidaualle

Odonis

Remensis

Lx


Uniuersis presentes litteras inspecturis . Magister Philippus de caturco Officialis curie Reuerendi patris domini octoboni Sancti adriani , dyaconus cardinalis , Remensis archidiaconi in domino salutem . Nouerint uniuersi quod cum dominus Rogerus de Amennaucurte miles , et domina pentechosta eius uxor haberent quasdam terras arabiles , et prata in allodio , sitas in territorio de berchi per plures pecias quarum peciarum terrarum arabilium , una sita est in loco qui dicitur en Auberiue . Alia sita est iuxta uineam domine Sybille de Berchi . Alia sita est iuxta iardinum Iohannis de berci . Due site sunt in loco qui dicitur en croieres . Due site sunt in loco qui dicitur en la noue de sancto Amando . Tres site sunt in loco qui dicitur en Mapages iuxta uiam que polecurte . Que tendit de polecurte uersus berchi . Una sita est iuxta magnum campum Iohannis de berchi in uia de hodillicurte . Alia sita est in loco qui dicitur en la querrelle herbecioni de subtus magnum campum Iohannis de berchi . Alia sita est uersus urmisellum de berchi . Et alia sita est iuxta longam roiam Iohannis de berchi , et distat a dicta longa roya per unam peciam . Que omnes pecie site sunt iuxta pecias terrarum herbeconni cognati dicti Rogeri . Que pecie dicti rogeri iuxta quas dicte pecie sunt site , debent excedere in duplo tantum in quantitate cum tam dictis peciis dicti domini rogeri quam dicti herbeconni peciis quondam communibus existentibus , dictus herbeconnus ad eas fuerit ex successione pro duabus partibus , et dictus dominus Rogerus pro tercia parte uocatus Peciarum autem pratorum una sita est in pratis in loco qui dicitur en crous de subtus bersi et partitur ad tercium ad pratum herbeconni cognati dicti Rogeri , et due site sunt in loco qui dicitur en la pree de uieu ultra balechon iuxta pratum domine Sybille de berchi . Que tres pecie prati debent continere circiter duas falcarias et dimidio . Et cum ipsi dictus Rogerus et dicta penthecosta eius uxor dictas terras , et dicta prata herbeconno de berchi armigero cognato ipsius rogeri , et Rose eius uxori , ac eorum heredibus concessissent imperpetuum tenendas et possidendas mediantibus quadraginta solidis parisiensibus annui redditus sibi a dicto armigero , et eius uxore , ac eorum heredibus singulis annis in natali domini soluendis , ita quod si in solucione dicti redditus requisiti singulis annis infra octabum dicti natalis deficerent , quod dicti R . et eius uxor , seu eorum liberi , extunc ad dictas terras et prata libere et sine contradictione aliqua possent reuerti , et eas excolere , et de eisdem facere omnimodam suam uoluntatem . Ac si predictus contractus inter ipsos unquam fuisset initus . Prout hec omnia et singula dicti miles , eius uxor , armiger et eius uxor coram Clerico fideli Curie domini mei ad hoc a me specialiter deputato , propter hoc constituti recognouerunt , dicti autem miles et eius uxor in presencia dicti clerici propter hoc constituti , predictos quadraginta solidos annui redditus ecclesie de claromarisco iuxta Remis cisterciensis ordinis sub predictis modo et conuentionibus . Precio uiginti et octo librarum forcium de assensu dictorum armigeri et eius uxoris uendiderunt et recognouerunt se uendidisse uolentes et concedentes quod si dicti armiger et eius uxor uel eorum heredes in solucione dicti redditus modo et tempore supradictis deficerent quod dicta ecclesia ad dictas terras et prata posset ire , et eas tanquam suas saisire et excolere pro uoluntate sua , et de eisdem facere omnimodam suam uoluntatem . Recognouerunt eciam dicti R . et eius uxor sibi de dicto precio fuisse satisfactum ab ecclesia memorata , in pecunia numerata sibi tradita . Promittentes fide data quod in predictis redditu terris et pratis racione dotis seu alia quacumque ratione nichil de cetero reclamabunt , sed super premissis omnibus et singulis eidem ecclesie aduersus omnes iuri parere uolentes legittimam portabunt garandiam . Et de garandia ferenda posuerunt in contrauadium erga dictam ecclesiam duas pecias terre sitas in territorio de Amennacurte . Quarum una sita est in loco qui dicitur a boutemartin , inter uiam dictam frainoize ex una parte , et terram familie milonis ex altera et alia pecia sita est in loco qui dicitur a la mairie inter terram Roberti le bilot ex una parte , et terram ellandi filii domine asserie ex altera uolentes et concedentes quod si dicte terre et prata non sufficerent ad dictum redditum percipiendum quod defectus de predictis terris in contrauadium datis perficeretur . Preterea predicti armiger et eius uxor omnia premissa et singula laudauerunt et approbauerunt coram eodem clerico , et promiserunt dictum redditum se reddituros eidem ecclesie sub modo et condicionibus suprascriptis . Et de omnibus et singulis supradictis firmiter obseruandis , et de non contraueniendo , tam dicti miles et eius uxor , quam dicti armiger et eius uxor fidem prestiterunt corporalem . In cuius rei robur et testimonium ad peticionem omnium predictarum personarum presentes litteras sigillo curie domini mei feci communiri . Datum Anno domini m .cc . quinquagesimo secundo , mense februario , feria quinta ante dominicam qua cantatur Circumdederunt . Sic signatis . Guid .

Philippus de caturco

Officialis curie Reuerendi

Remensis

Rogerus de Amennaucurte

Auberiue

Sybille de Berchi

Iohannis de berci

sancto Amando

Mapages

Iohannis de berchi

Rogeri

Rogerus

Rogeri

Sybille

Rogerus

Rose

Clerico fideli Curie

Amennacurte

a la mairie

Roberti le bilot


Magister bartholomeus , Canonicus Sancti Nicholae , Ambianensis , officialis Magistri henrici Remensis ecclesie Archidiaconi , omnibus presentes litteras inspecturis in domino Salutem . Nouerint uniuersi quod in nostra presencia constituti Marchetus de Germeneio , et hodierna uxor eius recognouerunt se uendidisse ecclesie de claromarisco iuxta Remis septimam partem terragiorum et censuum quam habebant ut dicebant aput lefincourt , et in territorio eiusdem uille , et que tenuit et habuit et possedit dictus Marchetus , et eciam quicquid iuris habebant , uel habere poterant , quocumque iure in predictis terragiis et censibus , et hoc precio quadraginta et sex solidorum Remensium , de quibus recognouerunt dicti uenditores a dicta ecclesia sibi esse plenius satisfactum . Promittentes dicti uenditores fide interposita , quod in predicta septima parte uendita per se uel per alios ratione dotis , seu aliqua alia ratione , nichil de cetero reclamabunt . Sed eidem ecclesie de dicta septima parte uendita legittimam portabunt garandiam . Actum Anno domini m .cc .quadragesimo quinto feria secunda post octabum trinitatis .

Sancti Nicholae

Ambianensis

Remensis

Marchetus de Germeneio

Marchetus


Magister lucas de Giffo Officialis domini Gomecii Remensis archidiaconi . Uniuersis presentes litteras inspecturis , Salutem in domino . Nouerint uniuersi quod Theodoricus dictus tarot de iermengny , et Maria uxor eius constituti coram clerico fideli Curie ad hoc specialiter deputato dederunt et conces serunt in puram et perpetuam elemosinam ecclesie de claromarisco iuxta Remis omnia terragia et census que habebant in uilla de lefincort , et territorio eiusdem uille , et quicquid iuris in predictis terragiis et censibus habebant , que terragia et census emerant ut dicebant a liberis quondam Gileberti de Iermengny , uolentes et concedentes quod dicta ecclesia de predictis pacifice gaudeat in futurum Ita tamen quod dicto theodorico et eius uxori quamdiu dictus theodoricus uixerit dicta ecclesia unum modium bladi medietatem siliginis , et medietatem auene singulis annis reddere tenebitur , et si dictum theodoricum antequam uxorem suam predictam mori contigerit , dicta ecclesia medietatem dicti modii bladi tantum dicte uxori superstiti quoaduixerit reddere tenebitur . Promittentes quod contra dictam donacionem per se uel per alios ratione dotis uel aliqua alia ratione non uenient nec uenire facient in futurum . In cuius rei testimonium feci presentes litteras Sigillo Curie domini mei communiri . Datum Anno domini m .cc .quadragesimo quinto , mense octobri in die beati dyonisii . Sic signatis . Berengar .

Magister lucas de Giffo Officialis

Gomecii

Remensis

Theodoricus dictus tarot de iermengny

Maria

Gileberti de Iermengny

Sigillo

Berengar


Th . dei gracia rex nauarre , Campanie et brie Comes palatinus . Uniuersis presentes litteras inspecturis Notum facimus quod cum moniales de claromarisco iuxta Remis Ordinis Cisterciensis acquisierint a Marcheto de Germigneio et hodierna eius uxore , per emptionem , septimam partem terragiorum et censuum quam habebant ut dicitur apud lenfincourt , et in territorio eiusdem uille sub precio quadraginta sex solidorum Remensium . Et insuper data fuerint eis et concessa in puram et perpetuam elemosinam a theodorico dicto tarot de Germeigny et maria eius uxore omnia terragia et census que habebant in uilla de lenfincourt , et territorio eiusdem uille cum iuribus pertinentibus ad ipsa ut dicitur que omnia predicta mouere dicuntur de feodis seu retrofeodis nostris . Nos si predicta non excedunt summam sexaginta solidorum parisiensium , ea dictis monialibus laudamus tenenda et possidenda in manu mortua . Retentis nobis et successoribus nostris in ipsis garda et iusticia . Et si summam predictam sexaginta solidorum excedant , nos excedenciam summe predicte in predictis nobis et successoribus nostris imperpetuum retinemus . In cuius rei testimonium et munimen perpetuum presentes litteras sigillo nostro fecimus sigillari . Datum per nos apud castrum therricum die martis in uigilia assumpcionis beate Marie , Anno domini m .cc .lx .octauo . Nota odonis , de castro therrico .

Campanie

Cisterciensis

Marcheto de Germigneio

Germeigny

beate Marie


Uniuersis presentes litteras inspecturis Magister Guillelmus de uoys et dyonisius de Senonis officiales Remenses , Salutem in domino . Noueritis quod cum Gerardus dictus li lucrieres de le fincurte teneret ut dicebat Raulinus clericus filius eius et negociorum eiusdem gestorum ab ecclesia Clarimarisci unam peciam terre sitam in territorio de le fincurte in loco dicto longa olcha inter terram herberti templarii ex una parte , et terram dicti Gerardi ex altera ad terragium continentem seminaturam unius sextarii bladi . Eo dicta ecclesia teneret unam aliam peciam terre de allodio sitam in eodem territorio in loco dicto en montgouein inter terram pontini dicti fumery ex una parte , et terrinum ex altera . Prefatus Raulinus nomine patris sui Gerardi , et pro ipso fide data de ratificando a dicto gerardo si necesse fuerit , et frater he . conuersus dicte ecclesie nomine dicte ecclesie et pro ipsa promittens in uerbo domini ratificari a dicta ecclesia si necesse fuerit , coram Guillermo de tintiniaco fideli clerico Curie Remensis ad hoc deputato propter hoc personaliter constituti easdem pecias terre inuicem permutauerunt et se permutasse amicabiliter recognouerunt . Ita uidelicet quod dictus Gerardus dictam peciam terre quam antea tenebat eadem Ecclesia tenebit et habebit exnunc perpetuo tanquam suam . Et econuerso dictam peciam terre quam tenebat idem Gerardus antea perpetuuo tenebit et habebit dicta ecclesia tamquam suam . Renunciantes expresse uidelicet dictus Raulinus fide data et dictus conuersus sub predicto uerbo domini excepcioni doli mali , fraudis , et lesionis , et decepcionis , et omnibus aliis excepcionibus iuris et facti per quas possent premissa uel eorum quodlibet uiribus uacuari . In cuius rei testimonium presentes litteras sigillum dicte curie duximus apponendum . Datum Anno domini m .cc . nonagesimo quarto , dominica qua cantatur letare Iherusalem . Duplicate sunt et utrique parti tradite . Sic signatis . G . de tint . De Decimis

Uniuersis

Guillelmus de uoys

Senonis

Remenses

Gerardus

Raulinus

Clarimarisci

Gerardi

Raulinus

Gerardi

Guillermo de tintiniaco

Remensis

Gerardus

Gerardus

Raulinus

Iherusalem


Omnibus presentes litteras inspecturis .H . de sarquens Remensis archidiaconus , et Magister Radulphus sancti Michaelis , et Magister Gerardus sancti hylarii , Remenses presbyteri Salutem in domino . Nouerit uniuersitas uestra , quod cum controuersia esset inter ecclesiam de claromarisco iuxta Remis ex una parte , et Eurardum de rohais Ciuem Remensem ex altera , super decima bladi et uini de ulmis quam idem Eurardus tenebat . Tandem partes hinc inde in nos simpliciter et absolute super eadem querela compromiserunt . Promittentes sub pena quadraginta librarum parisiensium , quod quicquid de plano inde duxerimus ordinandum , nos tres insimul , uel nos .H . archidiaconus , cum altero aliorum nostrum duorum inuiolabiliter obseruabunt et de hoc tenendo sub pena predicta dicta domus litteras suas dedit patentes , et idem Eurardus et iuliana uxor eius , Tomassinus miletus et Walterus filii eorundem fidem corporalem in nostra presencia prestiterunt . Nos uero partibus auditis , et eorum uoluntatibus diligenter et plenius indagatis , omnes tres in unam conuenimus sentenciam , consilio nostro prius cum uiris prudentibus communicato . Conuocatis autem partibus ad certum diem . Nos duo , uidelicet .H . Archidiaconus et Magister R . presbyter sancti Michaelis Remensis , tercio collega nostro , scilicet magistro Gerardo presbytero Sancti hylarii Remensis absente et se excusante , quod nos tres prius in simul ordinaueramus , protulimus in hunc modum , uidelicet quod dictus Eurardus de predicta decima se deuestiret , et dictum monasterium eam teneret imperpetuum et haberet , et quoniam dictus eurardus decimam illam tenebat in feodo a quodam milite sicut dicebatur , et credebamus esse uerum , ordinauimus quod prefatum monasterium daret ipsi Eurardo triginta libras parisienses , pro sumptibus et penis quas facere tenebatur ex ordinacione nostra idem .E . ad redimendum feodum predicte decime , et ad acquirendum assensum militis , de cuius feodo erat decima , ut pacifice eam detinere posset monasterium predictum . Sed dictas triginta libras ipsum monasterium soluere non tenetur , donec habitus fuerit predicti militis assensus . Huic autem ordinacioni nostre partes benigne consenserunt ita quod incontinenti sepedictus eurardus de eadem decima se deuestiuit . In manibus meis H . Archidiaconi , et Magistri hugonis de Nantholio Canonici Remensis . Quibus uenerabilis pater et dominus henricus Remensis Archiepiscopus prius potestatem dederat ab ipso E . dicte decime resignacionem recipiendi , et eam memorato monasterio conferendi . Facta quidem deuestitura , et resignacione recepta dicti Eurardi . Statim nos duo H . Archidiaconus et Magister H . de Nantholio , dominam Gillam prefati monasterii abbatissam pro suo monasterio de predicta decima inuestiuimus , uices domini Remensis , sicut dictum est in hac parte gerentes . Et dictum monasterium singulis diebus in missa conuentuali per presbyterum cui hoc specialiter debet iniungi , uel si forte non contingat ibi missam celebrari per conuentum , debet facere speciales oraciones pro dicto Eurardo , et Agnete quondam uxore eius , et eorum filio Radulpho , quondam Canonico Remensi , et dicta iuliana nunc eiusdem E . uxore , et eorum liberis et amicis tam uiuis quam defunctis preteritis et futuris . Salua in omnibus , Cisterciensis ordinis obseruancia . Ego quidem Gerardus presbyter sancti hylarii , postea rediens Ordinacionem predictam quantum erat in me ratam habui et approbaui . In quorum omnium testimonium presentibus litteris nos tres , cum sigillo Magistri hugonis de Nantholio , sigilla nostra fecimus appendi . Actum Anno domii m .cc . uicesimo octauo , mense aprili .

Remensis

Magister Radulphus sancti Michaelis

Gerardus

Remenses

Eurardum

rohais Ciuem Remensem

Eurardus

Eurardus

Tomassinus

Walterus

Michaelis

Gerardo

Remensis

Eurardus

Eurardo

Nantholio

Remensis

Remensis

Eurardi

Nantholio

Gillam

Remensis

Eurardo

Agnete

Radulpho

Remensi

Cisterciensis

Gerardus

Magistri hugonis de Nantholio


Simon peslupi canonicus et officialis Remensis . Omnibus presentes litteras inspecturis in domino Salutem . Nouerint uniuersi quod Rycherus li porgeniers , et Nigra uxor eius in nostra presencia constituti , recognouerunt se uendidisse domui monialium de claromarisco , unum iardinum continentem quatuor perticas iuxta clarummariscum situm , precio uiginti quatuor librarum Remensium , de quibus recognouerunt sibi plenius esse satisfactum , fide interposita firmiter promittentes , quod dictum iardinum per se , uel per alios numquam de cetero reclamabunt , sed contra omnes iuri parere uolentes , eidem domui legitimam exinde portabunt garandiam . Hanc autem uendicionem coram nobis laudauerunt : Ermeniardis filia dicti Richeri , et Gerardus maritus eius , fide data de non contraueniendo ratione dotis , uel aliomodo . Actum Anno domini mº . ccº . uicesimo sexto , mense februario .

Simon peslupi

Remensis

Rycherus

Nigra

Remensium

Ermeniardis

Richeri

Gerardus


Hugo de sarquens Remensis Archidiaconus , Omnibus presentes litteras inspecturis Salutem in domino . Nouerit uniuersitas uestra quod domina luciana relicta domini Mauricii de Remis militis , nunc uxor domini Willelmi clinquet , et dominus Balduinus miles et Robertus filii dicte luciane , in presencia nostra constituti donationi decime de ulmis tam bladi quam uini , quam Eurardus de rohaiz ciuis Remensis fecit ecclesie de claromarisco iuxta Remis , benigne et liberaliter suum prebuerunt assensum , et feodum dicte decime quam idem Eurardus tenebat ab ipsis in feodo quitauerunt , prefate ecclesie fide interposita . Promittentes quod in eadem decima per se uel per alios de cetero nichil reclamabunt . In cuius rei testimonium presentibus litteris sigillum nostrum fecimus appendi . Actum Anno domini m .cc . uicesimo octauo , mense Aprili .

Remensis

Mauricii de Remis

Willelmi

Balduinus

Robertus

Eurardus

Remensis

Eurardus


Omnibus presentes litteras inspecturis . H . de sarqueus Remensis Archidiaconus , in domino Salutem . Uniuersitati uestre notum facimus quod dominus Willelmus cognomento clugnez in presencia nostra constitutus , benigne laudauit et approbauit collacionem partis decime de ulmis quam fecit Eurardus de Rohaiz Ciuis Remensis ecclesie de claromarisco iuxta Reins . Ab ipso quidem Willelmo tenebat in feodum prefatus Eurardus predictam decimam , licet ex parte uxoris dicti Willelmi feodum perueniret decime supradicte . Presentes autem fuerunt huic laudacioni Magister haimmericus officialis noster , thomas de poleh . canonicus aureniacensis Et Gossuinus clericus noster , et quidam alii . In cuius rei noticiam presentes litteras scribi , et sigilli nostri caractere fecimus communiri . Datum Anno domini m .cc .uicesimo octauo , feria quarta ante natale domini .

Remensis

Willelmus cognomento clugnez

Eurardus de Rohaiz Ciuis

Remensis

Willelmo

Eurardus

Willelmi

Gossuinus


Ego B . dominus de Geuz . Notum facio omnibus presens scriptum inspecturis , quod donacionem et concessionem quam fecit frater meus Mauricius .E . de Rohart octaue partis totalis decime de ulmis , pro filio suo Radulpho , laudaui et approbaui . Hoc eciam laudauerunt Soror mea Margareta et mater mea clemencia , quod tres partes octaue partis predicte decime in dotem habebat . Hoc autem factum fuit , antequam fundaretur capella de cuimi . Et ut ratum et firmum istud habeatur presentem paginam , sigilli mei munimine feci roborari .

Geuz

Mauricius

Rohart

Radulpho

Margareta


Albericus dei gracia Remensis Archiepiscopus . Omnibus ad quos littere iste peruenerint in domino Salutem . Nouerit uniuersitas uestra quod dilectus Ciuis noster Remensis , Eurardus de Rohaiz , quartam partem maioris decime , quam tenebat in territorio de ulmis et percipiebat , in manu nostra resignauit . Petens a nobis humiliter et deuote , ut eam dilecto filio Radulfo clerico , nato ipsius conferremus . Nos autem iustam peticionem ipsius attendentes , predictam decimam predicto clerico habendam concessimus , et ipsum inuestiuimus de eadem . In cuius rei testimonium , presentes litteras sigilli nostri appensione fecimus communiri . Datum per manum hugonis , Cancellarii nostri , Anno gracie , m .cc .quartodecimo , mense Septembris .

Albericus

Remensis

Remensis

Eurardus de Rohaiz

Radulfo


H . de Sarqueus , Remensis Archidiaconus . Omnibus presentes litteras inspecturis . Salutem in uerbo salutari . Nouerint uniuersi quod cum dominus Garnerus de Auencoin miles , decimam suam grossam quam habebat apud saint climent et hoiuiner ecclesie de claromarisco iuxta Remis pro centum et triginta librarum parisiensium inuadiasset , postea minutam decimam quam in eisdem locis habebat idem garnerus cum predicta grossa decima inuadiauit eidem ecclesie tali modo quod predicta ecclesia , sexaginta et decem libras parisienses eidem Gernero tradidit , preter predictas centum et triginta , sic quod ducentas libras parisienses habet dicta ecclesia , tam super grossam decimam quam minutam simul iunctas et preter securitatem et plegios quos prius habebat ecclesia prefata , pro grossa predicta decima superaddidit nouos plegios idem garnerus uidelicet dominum iohannem de Auencoin militem fratrem suum , et Symonem de uallibus , usque ad sexaginta et decem libras . Dictus uero Garnerus , et domina beatrix uxor eius , coram nobis fidem dederunt corporalem , quod nec per se , nec per alium , uel alios dictam ecclesiam molestabunt super predicta inuadiacione iniuste , et sub fide sua promisit dictus Garnerus quod de eadem inuadiacione ecclesie memorate legitimam feret garandiam , contra omnes qui super hoc iuri parere uoluerint , et si quod absit idem Garnerus predictam ecclesiam super premissis molestaret uel secundum quod dictum est legittimam non ferret garandiam eadem ecclesia non solum ad plegios , uidelicet dominum iohannem de Auencoin militem , et Simonem de uallibus usque ad sexaginta et decem libras secursum haberet . Sed eciam prouentus molendinorum quos habet idem garnerus ex parte uxoris sue predicte apud Nueuelise , perciperet dicta ecclesia donec eidem ecclesie siue per predictos plegios , siue per eosdem prouentus molendinorum plenarie satisfactum esset de predictis sexaginta et decem libris quod et domina beatrix uxor predicti Garneri , data fide sua creantauit . Et nos ex parte domini Remensis , qui nobis super hiis specialem , et expressam licenciam dedit , benignum predictis prebuimus assensum . In cuius rei testimonium presentibus litteris Sigillum nostrum fecimus apponi . Datum Anno domini m .cc .tricesimo primo , feria tercia post quasimodo .

Remensis

Garnerus de Auencoin

Gernero

Auencoin

Symonem

Garnerus

Garnerus

Garnerus

Auencoin

Nueuelise

Garneri

Remensis


Simon pes lupi Canonicus et officialis Remensis , uniuersis presentes litteras inspecturis , Salutem in domino . Nouerint uniuersi quod Garnerus et Iohannes de Auenson milites et fratres , in nostra presencia constituti , uen diderunt imperpetuum et concesserunt domui de claromarisco iuxta Remis , quidquid habebant in decima sancti clementis et de hoyuinel , tam grossa quam minuta , uidelicet quartam partem ad minus , et amplius eciam si amplius habebant in decima memorata , precio scilicet trecentarum et uiginti librarum parisiensium , et se de eadem decima in manu nostra deuestierunt , nomine uenditoris pro ecclesia supradicta . Promittentes , fide in manu nostra data corporali , quod nec per se , nec per alium , contra uendicionem uenient memoratam , sed in bona pace permittent dictam ecclesiam imperpetuum integre decimam percipere supradictam . Promiserunt eciam coram nobis sub fide prestita quod prefate ecclesie de eadem decima aduersus omnes legittimam garandiam portabunt . Adhec domina beatrix uxor supradicti Garneri eandem decimam quantum in se erat et poterat cum dictis fratribus similiter coram nobis uendidit et concessit imperpetuum ecclesie supradicte mediante precio memorato . Laudans nichilominus dictam uendicionem duorum fratrum prefatorum , et promisit fide coram nobis prestita corporali , quod dictam decimam nec per se nec per alium futuris temporibus aliquatenus reclamabit , neque nomine dotis , neque alia quacumque de causa , sed de eadem decima sub fide prestita sepedicte ecclesie contra omnes legittimam portabit garandiam . Porro Guido domiscellus de Ceris qui se gerebat dominum feodi decime memorate in nostra constitutus presencia dictam uendicionem laudauit , et dictum feodum coram nobis penitus quitauit ecclesie sepedicte . Ceterum iohannes de Aguseyo , Guillelmus de Taisseyo , Colardus de Anicort , Guido de orainuile Guillelmus de uallibus , Andreas de morreneyo , Milo pes lupi , et iohannes de Chefleyo milites , omnes in nostra presentia constituti , plegios se constituerunt , coram nobis , de portanda legitima garandia ecclesie supramemorate super decima et uendicione prefatis , preterea supradicti Garnerus et Iohannes fratres presente dicta beatrice , recognouerunt sibi esse plene satisfactum de dictis trecentis et uiginti libris datis pro decima sepedicta . Nos uero ad hec omnia supradicta de mandato domini Remensis deputati . Per fratrem iohannem conuersum de claromarisco , sepedictam ecclesiam , de mandato nichilominus domini Remensis , sollempniter , de decima inuestiuimus memorata . In quorum omnium testimonium presentes litteras , emisimus sigilli Curie Remensis appensione signatas . Actum Anno domini m .cc .tricesimo primo mense februario .

Simon

Remensis

Garnerus

Iohannes de Auenson

Adhec

beatrix

Garneri

Guido domiscellus de Ceris

Aguseyo

Guillelmus de Taisseyo

Colardus de Anicort

Guido de orainuile Guillelmus

Andreas de morreneyo

Milo pes lupi

Chefleyo

Garnerus

Iohannes

Remensis

Remensis

Remensis


Th . Dei gracia Remensis Archiepiscopus , Omnibus presentes litteras uisuris , Salutem in domino . Noueritis nos Anno domini m .cc .l .sexto , die Martis , post festum beati bartholomei , litteras Curie palacii nostri Remensis , non abolitas , non Cancellatas , nec in aliqua sui parte uiciatas , uidisse in hec uerba . Symon pes lupi Canonicus et officialis , et cetera ut supra ad tale signum , $ . Nos uero contractum predictum prout superius continetur approbantes , eundem auctoritate nostra confirmamus . In cuius rei testimonium sigillum nostrum presentibus fecimus apponi . Datum Anno et die Martis predictis .

Remensis

Remensis

Symon


Magistri henricus de fluy et Matheus Guidonis de Attrebato , Canonici et officiales Remenses . Uniuersis presentes litteras inspecturis in domino Salutem . Nouerint uniuersi , quod iohannes domiscellus de aingnaudi monte , Domicella Margareta de baleham filia domini henrici quondam de castro portuensi militis , eius uxor , Baudeletus frater dicti iohannis et iaqueminus de Eccreio , Maritus domicelle Mathildis sororis dictorum iohannis et baudeleti , Coram Renaldo de Remis clerico fideli Curie Remensis ad hoc deputato , personaliter constituti , uendiderunt in solidum , et se uendidisse recognouerunt bene et legittime , Ecclesie de claromarisco iuxta Remis Ordinis Cisterciensis , quartam partem maioris decime de blado quam habebant apud tuigni in omnibus prouentibus integraliter quitam et liberam , ab omni onere et seruitute in allodio . Et hec uendicio facta est , precio ducentarum librarum parisiensium . De quibus predicti Iohannes , Margareta , Baudeletus , et Iaqueminus recognouerunt Creantum suum habuisse , ac eciam recepisse , ad plenum in pecunia numerata , eisdem a dicta ecclesia , soluta , tradita , et deliberata . Promittentes dicti uenditores sub fide sua super hoc prestita corporali , quod contra istam uendicionem per se uel alium non uenient in futurum , nec procurabunt quod aliquis ueniat , nec in dicta quarta parte dicte decime nichil de cetero reclamabunt , per se , uel per alium facient reclamari , ratione dotis , hereditatis inuadiacionis , uel aliqua alia racione . Sed aduersus omnes iuri et legi parere uolentes , legittimam exinde portabunt garandiam , ecclesie supradicte . Et si dicta ecclesia in predicta decima ratione inuadiacionis eiusdem decime sibi facte plus recepit , quam quod debuit , illud quod plus recepit eidem ecclesie in puram et perpetuam elemosinam , dederunt dicti uenditores , et concesserunt , et illud eidem ecclesie penitus quittauerunt , uolentes et concedentes sepedicti uenditores , quod si ipsi deficerent in dicta garandia ferenda de premissis ut dictum est , quod dicta ecclesia cum suis coadiutoribus de bonis ipsorum uenditorum possit capere , uel capi facere , arrestare , uel arrestari facere , sine aliquo forefacto ubicunque poterunt inueniri , et tamdiu detinere , uel detineri facere , quousque dictaquarta pars predicte decime eidem ecclesie fuerit legittime Garantisata , et quousque de dampnis , Custibus et expensis si que per defectum ipsorum fieri contingeret a dicta Ecclesia , eidem ecclesie fuerit plenarie satisfactum . Que promiserunt se reddituros eidem ecclesie fide data . Super quibus credetur nuncio ipsius ecclesie , sub solo ipsius nuncii iuramento , sine alia probacione uel taxacione facienda . Que omnia et singula supradicta prout superius diuisa sunt et expressa , laudauerunt et approbauerunt domina yda mater dictorum iohannis et baudeleti , relicta domini Radulphi quondam de Aignaudi monte militis , de mandato et uoluntate domini balduini dicti Uillequanc militis nunc mariti sui , et dictus dominus balduinus eius maritus , domina Galia soror dictorum iohannis et baudeleti , de mandato et uoluntate domini theoderici dicti Uillequanc militis , et dictus theodericus , et domicella Mathildis , sororum dictorum iohannis et baudeleti , de mandato et uoluntate prefati iaquemini mariti sui . Fidem prestantes corporalem predicte mulieres omnes et singule firmiter promittentes , et dicti ipsorum mariti bona fide quod contra premissa uel aliquid premissorum non uenient in futurum , ratione dotis hereditatis , uel aliqua alia ratione , nec procurabunt quod aliquis ueniat . Nec in dicta quarta parte decime uendita aliquid reclamabunt ymo penitus dictam quartam partem dicte decime predicte ecclesie quitant benigne et absolute , spontanee non coacte . Renunciantes expresse quantum ad hoc omnes et singuli excepcioni , non numerate pecunie , non solute , non tradite . Omni iuris auxilio tam Canonici quam Ciuilis . Omni priuilegio impetrato , uel impetrando , doti reportagio , donacioni propter nuptias , lesioni , deceptioni , beneficio restitucionis in integrum , constitucioni de duobus reis , Epistole diuiadriani , auxilio uelleiani senatus consulti , beneficere diuisionis , et omnibus aliis exceptionibus , iuribus , consiliis , auxiliis , et defensionibus , que sibi uel alteri ipsorum possent competere , et dicte ecclesie nocere , ad elidendum premissa , uel aliquid premissorum , fide data . Se quantum ad hoc ubicunque fuerint iurisdictioni Curie Remensis supponendo . In cuius rei testimonium presentes litteras sigillo Curie Remensis fecimus roborari . Datum Anno domini m .cc .l .sexto , mense Aprili . Sic signatis Remen .

Magistri henricus de fluy

Matheus Guidonis de Attrebato

Remenses

Domicella Margareta de baleham

Baudeletus

Eccreio

Maritus

Mathildis

Renaldo de Remis

Remensis

Cisterciensis

Iohannes

Margareta

Baudeletus

Iaqueminus

Creantum

Garantisata

Custibus

Radulphi quondam de Aignaudi

Galia

Uillequanc

Mathildis

Remensis

Remensis


Ie Gauchiers Cuens de Reccest fay sauoir atous ceus qui ces presentes lettres uerront et orront , que iehans daninaumont escuiers mes hom , et mes feables establis par deuant moy a requeneu quil a uendut le quart de la grosse dime de thuigni , de quanques ses peires en tint , a l?eglise de clermares deles Reins qui est de l?ordre de cyteux , li quelz quars estoit heritages a celuy iehans , si com il disoit / et le tenoit de moy en fief et en omage , lige auecq son aultre fief quil tient de moy . Et ie a la requeste et a la priere celuy iehan , loe et gree ce marchie , et ce uendage , et quit de tant com a moy en apartient le fief , a l?eglise cy dessusditte de tant comme il en apartient au quart de cele disme cy dessusditte , que cele eglise a achete ainsy comme il est cy dessusdit , sauf ce que ie ay retenu ma signorie en autre tel point com ielay , et doy auoir en temporelles choses , que les eglises ont en mon pais , et en ma signorie . Et en tesmoignage de ces choses iay fait seeler ces presentes lettres de mon seel . Ce fu fait en l?an de l?incarnacion nostre signeur mº .ccº .lº . et six , au mois d?auril , le iuedi deuant paques commen ( c ) ans .

Gauchiers

Reccest


Th . dei gracia Remensis Archiepiscopus , uniuersis presentes litteras uisuris . Salutem in domino . Noueritis nos anno domini m .cc .l sexto , die martis post festum beati Bartholomei litteras Curie palacii nostri Remensis , non abolitas non cancellatas , nec in aliqua sui parte uiciatas uidisse in hec uerba . Magistri , Henricus de fluy , et Matheus Guidonis de attrebato , Canonici et officiales Remenses et cetera sub tali Nos uero predictas , uendicionem , quittacionem , elemosinam , et laudacionem , modo predicto factas , laudantes , et approbantes , easdem auctoritate nostra confirmamus . In cuius rei testimonium presentes litteras , sigillo nostro fecimus sigillari . Actum Anno et die martis predictis .

Remensis

Remensis

Henricus de fluy

Matheus Guidonis de attrebato

Remenses


Robertus de sancto quintino , officialis domini Hugonis de Sarquus , Remensis Archidiaconi . Uniuersis presentes litteras inspecturis in domino salutem . Nouerint uniuersi quod federicus de berceyo et adelina eius uxor Ciues Remenses in presencia mea constituti , recognouerunt se uendidisse Ecclesie de claromarisco quoddam iardinum quod habebant ut dicebant a Uezeniart inter iardinum herberti de cohaon ex una parte , et iardinum de claromarisco ex altera situm , et hoc precio uidelicet triginta librarum parisiensium . De quibus dicti uenditores recognouerunt sibi esse ad plenum satisfactum , in pecunia numerata . Fide interposita firmiter promittentes quod in dicto iardino per se , uel per alios ratione dotis , uel aliqua alia ratione , nichil de cetero reclamabunt , uel facient reclamari . Sed aduersus omnes iuri parere uolentes , legitimam exinde portabunt garandiam , ecclesie supradicte . Hanc autem uendicionem coram me laudauerunt et approbauerunt : Poncardus clericus , et adelina uxor eius liberi dictorum frederici et eius uxoris , Balduinus maritus ipsius adeline , et Iohannes de Ranaio . Insuper predicti fredericus , et eius uxor pro dicta uendicione dederunt in contrauadium predicte ecclesie domum quandam quam habebant ut dicebant in largo uico Remis inter domum brionni de sancto theodorico et domum perroti iornel sitam . In quorum omnium testimonium presentes litteras Sigillo curie domini mei feci communiri . Actum Anno dominice incarnacionis mº .ccº . tricesimo septimo mense mayo .

Hugonis de Sarquus

Remensis

Remenses

Uezeniart

Poncardus

Balduinus

Iohannes de Ranaio

Remis

Sigillo


Uniuersis presentes litteras inspecturis Officialis Remensis in domino Salutem . Nouerint uniuersi quod cum discordia seu materia questionis mota fuisset inter religiosas mulieres Abbatissam et conuentum de claromarisco iuxta Remis , suo et ecclesie sue nomine ex una parte , et dominum iohannem presbyterum curatum parrochialis ecclesie de tuigneyo Remensis dyocesis suo , et ecclesie sue nomine ex altera , super eo , quod dicte religiose dicebant , quod licet consuetum sit ab antiquo et obseruatum , quod maior decima territorii de tuigni diuidatur inter illos ad quos pertinet , pro porcionibus ad eos pertinentibus , per seruientes communes , et collectores dicte decime ibidem statutos de consensu omnium partem habencium in eadem . Et fieri debeat , ac consueuit dicta diuisio . Iam decima percepta et collecta , et ad grangiam communem , in qua reponi consueuit apportata . Per dictos seruientes communes . Et cuilibet parti dicta diuisione facta dari consueuit per eosdem seruientes , pars dicte decime spectans ad eam . Dictus curatus , qui partem aliquam in eadem decima reclamabat , ceperat , capiebat leuabat , et percipiebat per se seu mandatum suum , pro sue libito uoluntatis , iniuste , et in preiudicium dictarum religiosarum dicta decima non diuisa . Nec in dicta grangia apportata , sed ad huc in campis iacente , fructus et exitus dicte decime non expectans , particionem et diuisionem dictorum seruiencium communium . Nec non super eo quod interim dicebant dicte religiose quod omnium fructuum qui ueniunt et uenire consueuerunt in dicta decima de tuigni habere debent et percipere quartam partem integraliter religiose predicte . Et quod quosdam fructus qui consueuerunt et debent uenire in dicta decima de tuigneyo uidelicet quarundam peciarum terre sitarum in banno et iurisdicione de coucy , in loco qui dicitur en praiyaus , Dictus curatus per se , uel per alium solus leuabat , et percipiebat Nec permittebat in dicta decima uenire . Propter que dicte religiose porcione dictorum fructuum , ad eos spectante , gaudere non poterant . Nec eam percipere seu habere . Predicto curato contrarium asserente ipsam decimam sic per dictos seruientes . Nullatenus diuidi debere , sed ea ad dictam grangiam adducta , partiri et diuidi debere , inter illos ad quos pertinet . Et de consensu eorum dumtaxat , ac eciam negante ipsas religiosas nullatenus habere debere , quartam partem in dicta decima Et super premissis dicte parte , pro bono pacis et concordie compromissent legitime in uiros discretos , Magistros guillelmum de Claromonte , et poncardum de Uignicurte clericus aduocatus tanquam arbitros arbitratores , seu amicabiles compositores , et promisissent per iuramenta sua dicte partes se tenere , et inuiolabiliter obseruare quicquid dicti arbitri , seu arbitratores super premissis , et ea tangentibus dicerent , statuerent et ordinarent , inter partes predictas . Obligantes sibi inuicem dicte partes , pro premissis tenendis et obseruandis omnia bona sua . Dictique arbitri onus huiusmodi compromissi in se suscepissent , prout tam dictus curatus pro se , quam religiosa mulier domina Agnes abbatissa monasterii predicti pro se et conuentu suo predicto . Necnon iohannes dictus cols diagnel Clericus procurator dictorum abbatisse et conuentus , procuratorio nomine coram nicholao de claromonte clerico fideli Curie Remensis , Notario ad hoc deputato propter hoc personaliter constituti legitime recognouerunt et asseruerunt esse uera Tandem predicti arbitri arbitratores , seu amicabiles compositores , onere prius huiusmodi compromissi in se suscepto , coram predicto notario propter hoc personaliter constituti dictum suum seu sentenciam suam arbitralem super premissis omnibus , predicto curato pro se , et ecclesia sua predicta . Dictaque abbatissa similiter pro se et Conuentu suo , et ecclesia sua supradicta . Presentibus et hoc instanter ferri petentibus , dixerunt pronunciauerunt et ordinauerunt , in modum qui sequitur . Nos Magistri , guillelmus de claromonte , et Poncardus de Uignicurte clerici aduocati , arbitri arbitratores , seu amicabiles compositores super discordia que uertebatur inter religiosas mulieres , abbatissam et conuentum monasterii de Claromarisco iuxta Remis , suo et ecclesie sue nomine una ex parte . Et dominum iohannem presbyterum curatum de tuigneyo , Remensis dyocesis suo , et parrochie sue nomine ex altera . Dicimus pronunciamus et ordinamus , per nostram sentenciam arbitralem , quod decima omnium fructuum , excrescencium in futurum , super terris , et in terris , tam noualibus quam aliis sitis in banno et in iurisdicione de coucy , in loco qui dicitur En praiyaus , colligetur et colligi debebit per seruientes communes et collectores decime de Tuigny , ibidem statutos et statuendos de consensu omnium partem habencium , in eadem . Et reponetur ipsa decima integraliter terrarum et noualium dicti loci de praiyaus singulis annis im perpetuum , in grangia communi , in qua reponi consueuit maior decima territorii de tuigni . Et ad ipsam grangiam apportabitur seu adducetur per dictos seruientes communes . Et diuidetur seu parcietur ipsa decima loci predicti de prayaus , una cum alia decima supradicta , inter ipsas religiosas et alios ad quos pertinet pro particionibus pertinentibus ad eosdem , et prout ab antiquo fieri consueuit prefatum curatum super arreragiis perceptis et leuatis ab eo fructum decime terrarum et Noualium predictorum . Necnon de omnibus expensis ab eisdem religiosis premissorum occasione factis , contra ipsum Curatum et econuerso , dictas religiosas super omnibus aliis expensibus . Ex parte ipsius curati contra ipsas factis , per nostram arbitralem sentenciam penitus absoluentes . Quibus sic dictis et prolatis , et specialiter arbitrali sentencie supradicte sic prolate dictus curatus suo , et ecclesie sue nomine . Dictaque abbatissa pro se et conuentu suo et ecclesie sue predicte nomine . Et maxime predictus iohannes cols daignel nomine procuratorio predicto ad maiorem securitatem premissorum penitus et expresse acquieuerunt spontanei , dictamque sentenciam arbitralem et contenta in eadem laudauerunt , et approbauerunt eaque rata habuerunt , ac promiserunt per iuramenta sua , se in futurum contra dictam arbitralem sentenciam et contenta in eadem nullatenus uenire . In cuius rei testimonium presentibus litteris sigillum curie Remensis duximus apponendum . Datum Anno domini m .ccc .primo , feria quinta ante festum beati Martini Hyemalis . Sic signatis . M . de claromonte .

Remensis

Remensis

Magistros

Claromonte

Uignicurte

Agnes

Clericus

Remensis

Magistri

Poncardus de Uignicurte

Claromarisco

Remensis

Tuigny

Curatum

Remensis


Omnibus presentes litteras uisuris , Officialis Remensis , salutem in domino . Nouerint uniuersi quod dominus Petrus de bonco miles et domina gilla uxor eius , filia quondam domini Renaldi de aceyo militis spontanea non coacta , Coram Renaldo de Remis Clerico fideli Curie Remensis , ad hoc specialiter deputato ac misso , propter hoc constituti , uendiderunt et recognouerunt se uendidisse , et quilibet eorum insolidum , Ecclesie de claromarisco iuxta Remis , Cisterciensis ordinis , Decem modios bladi , uidelicet unum modum frumenti , quatuor modios siliginis et quinque modios auene , quos habebant ut dicebant singulis annis in decima de tannione ad mensuram dicte uille , et hoc in parte domini petri de Radoris , quod bladum dicta ecclesia percipiet et habebit singulis annis imperpetuum in decima supradicta , eodem modo quo dicti uenditores illud bladum percipiebant . Et hec uendicio facta fuit precio , nonies uiginti et quatuor librarum parisiensium . De quibus ipsi uenditores recognouerunt insolidum creantum suum recepisse , et habuisse ad plenum a dicta ecclesia in pecunia numerata . Promittentes insolidum predicti petrus , et eius uxor spontanea non coacta , sub fide sua prestita corporali , quod in predictis decem modiis bladi racione dotis hereditatis , uel alia quacunque racione per se , uel per alium , nichil de cetero reclamabunt , uel facient reclamari , nec contra istam uendicionem uenient in futurum . Sed aduersus omnes legitimam exinde portabunt garandiam ecclesie supradicte . Pro qua garandia ferenda assignauerunt dictam ecclesiam ad omnia bona sua mobilia et immobilia presencia et futura , ita quod si ipsi , uel alter ipsorum deficerent in dicta garandia portanda , et dicta ecclesia propter hoc dampna incurreret , sumptus uel expensus faceret , dicti uenditores insolidum , illa dampna sumptus et expensus nuncio dicte ecclesie reddere tenerentur , super quibus credetur eidem nuncio suo solo iuramento , sine alia probacione fa cienda . Hanc autem uendicionem laudauerunt et approbauerunt dominus iohannes patous de aceio miles , tanquam dominus feodi a quo dicti uenditores tenebant dictum bladum in feodum et homagium , et uir nobilis Galtherus Comes Regitestensis a quo dictus iohannes tenebat dictum bladum in feodum et homagium tanquam a domino suo ligio , et quittauerunt dicte ecclesie tam dicti uenditores quam dicti domini quicquid iuris habebant uel habere poterant in dicto blado quacunque racione fide data . Domina uero ysabella mater dicti domini iohannis predicta omnia laudauit et approbauit . Fide prestans corporalem de non contraueniendo , ulla aliqua ratione . Pro dicta uero garandia ferenda dicti uenditores constituerunt fideiussores pro se erga dictam ecclesiam . Predictum Comitem de Centum libris forcium , Dominum manasserum fratrem ipsius Comitis militem , de sexaginta libris forcium Dominum Guidonem de truni militem , de quadraginta libris forcium , et dominum iohannem predictum de quadraginta libris forcium . Quam dictam fideiussionem , coram predicto clerico , in se susceperunt . Et ipsi fideiussores pro premissis tenendis ad omnia bona sua mobilia et immobilia dictam ecclesiam assignauerunt . Renunciantes insolidum dicti uenditores fide data , et eciam omnes alii quantum ad hoc , excepcioni non numerate pecunie , non tradite , non solute . Omni iuris auxilio tam canonici quam ciuilis , Omni statuto et consuetudini cuiuslibet uille uel loci . Omni priuilegio impetrato , uel eciam impetrando , a quocunque principe seu eciam iudice . Excepcioni , dotis , mali , doli , fraudi , decepcioni , lesioni . Epistole , diui adriani , auxilio uelleiani , senatus , consulti , auctentice de duobus reis , et omnibus aliis excepcionibus , iuribus , consiliis , auxiliis , et defensionibus que sibi uel alteri ipsorum possent competere , et dicte ecclesie nocere , ad elidenda premissa uel aliquid premissorum , et ad ueniendum contra presens instrumentum et factum / . fide data , se et heredes suos , et omnia bona sua predicta ad hoc obligantes , et iurisdicioni Curie Remensis , Supponentes . In cuius rei testimonium presentes litteras sigillo curie Remensis fecimus sigillari . Datum anno domini m .cc .quinquagesimo tercio , mense februaris .

Remensis

Petrus de bonco

Renaldi

Renaldo de Remis

Remensis

Cisterciensis

Radoris

Galtherus

Regitestensis

Centum

Guidonem de truni militem

Remensis

Supponentes

Remensis


Th . dei gracia Remensis Archiepiscopus . Uniuersis presentes litteras uisuris salutem in domino . Nouerint uniuersi nos anno domini m .cc .lui . die Martis post festum beati bartholomei litteras sigillo Curie nostri palacii Remensis , sigillatas , non abolitas , non cancellatas , nec in aliqua sui parte uiciatas , uidisse in hec uerba . Uniuersis presentes litteras inspecturis , officialis Remensis salutem in domino . Nouerint uniuersi quod dominus petrus de uonco , et cetera Salutem Sub tali signo uerte unum folium . Nos igitur contractum huiusmodi prout superius est declaratum ratum habentes , eundem auctoritate nostra confirmamus . Datum die martis et Anno predictis .

Remensis

Remensis

Remensis

petrus de uonco


Nos Th . dei gracia Rex Nauarre , Campanie et Brie Comes palatinus , uniuersis presentes litteras inspecturis notum facimus quod cum religiose domine , abbatissa et Conuentus de claromarisco Cisterciensis ordinis , acquisiuerint per emptionem , a petro de uonco milite , et de domina gilla eius uxore , filia quondam domini Renaldi de Aceio militis decem modios bladi , uidelicet unum modum bladi quod dicitur frumentum , quatuor modios siliginis , et quinque modios auene , annui redditus in decima de tannione ad mensuram loci , de feodo nostro mouentes . Nos ad preces et humilem requestam predicte Abbatisse et sui conuentus et pro remedio et salute anime nostre , ac eciam animarum parentum antecessorum et successorum nostrorum , dictis abbatisse et conuentui de Claromarisco in puram et perpetuam elemosinam dictos decem modios bladi , laudamus et concedimus in manu mortua tenendos , et pacifice possidendos . In cuius rei testimonium presentes litteras sigilli nostri munimine fecimus roborari . Datum apud uittriacum die ueneris proxima post octabum inuencionis Sancte Crucis , Anno domini m .cc .sexagesimo primo . Nota odonis .

Nauarre

Campanie

Brie Comes

Conuentus

Cisterciensis

Renaldi de Aceio

Claromarisco


S .16 . Symon pes lupi Canonicus et officialis Remensis omnibus presentes litteras inspecturis in domino Salutem . Nouerint uniuersi quod dominus Clarambaudus de chirue miles , et colinus filius eius in nostra presencia constituti recognouerunt se dedisse in perpetuam elemosinam ecclesie de claromarisco iuxta Remis uiginti sextarios siliginis ad mensuram de bertricourt , super decimam quam habent sicut dicunt apud bertricourt singulis annis imperpetuum percipiendos , fide interposita firmiter promittentes quod in dictis xx . sextariis siliginis per se uel per alios nichil de cetero reclamabunt . In cuius rei testimonium presentes litteras sigillo Remensis curie fecimus communiri . Actum Anno domini m .cc .uicesimo nono mense nouembri .

Remensis

Clarambaudus de chirue

Remensis


Magistri Henricus de fluy , et Matheus Guidonis de attrebato , Canonici et Officiales Remenses . Uniuersis presentes litteras inspecturis in domino Salutem . Nouerint uniuersi , quod Radulphus de Ourainuille armiger in Curia Remensi , propter hoc constitutus , recognouit , quod cum discordia uerteretur inter ecclesiam de Claromarisco iuxta Remis ex una parte , et Radulphum armigerum dictum de Ourainuille filium quondam domini Milonis de ourainuille Militis ex altera , super uiginti sextariis siliginis , ad mensuram de Bertricourt quos dominus Clarembaudus de Chiure miles et Colinus filius dicti Clarembaudi dederunt in elemosinam dicte ecclesie . Percipiendos singulis annis imperpetuum a dicta ecclesia super decimam quam habebant dicti Clarembaudus et Colinus apud bertricourt , et super eo quod dictus Raoulinus impediebat quominus dicta ecclesia perciperet dictum bladum , illa uidelicet ratione , quia dictus Radulphus dicebat dictam decimam et bladum predictum , qui debebat percipi super dictam decimam esse de feodo dicti Radulphi et propter hoc saisierat dictum bladum dictus Radulphus sicut idem Radulphus in Curia Remensi propter hoc constitutus recognouit , super dicta discordia quedam amicabilis composicio inter dictam ecclesiam et dictum Radulphum interuenit . Tali modo quod dictus Radulphus uoluit et consensiit , quod dicta ecclesia de cetero imperpetuum dictos uiginti sextarios siliginis super dictam decimam percipiat , et donacionem predictam laudauit et approbauit idem Radulphus fide data . Et quitauit eidem ecclesie quicquid iuris habebat , uel habere poterat in dicto blado , ratione feodi , et eciam alia quacunque ratione . Et promisit idem Radulphus sub dicta fide dicte ecclesie se portaturum legitimam garandiam eidem ecclesie aduersus omnes iuri parere uolentes de dicta elemosina , si essent aliqui qui impedirent donacionem predictam , super dicta elemosina de dicto blado factam dicte ecclesie ratione alicuius feodi , si quod ius dicerent se habere ratione feodi , et dictam ecclesiam deliberaret aduersus omnes illos qui se opponerent ratione feodi . Et facta fuerunt premissa a dicto Radulpho , mediantibus centum solidis pruuiniensibus forcium et uiginti sextariis siliginis . Datis dicto Radulpho a dicta ecclesia pro premissis , de quibus dictus Radulphus recognouit Creantum suum habuisse , et recepisse integraliter a dicta ecclesia , in pecunia numerata , et blado sibi traditis , et deliberatis . Renuncians expresse in hoc facto fide data dictus Radulphus excepcioni , non numerate pecunie , seu non solute , et bladi non traditi , seu non deliberati , omnique iuris auxilio tam Canonici quam ciuilis , et omnibus aliis excepcionibus que sibi possent prodesse et ualere in quocunque iudicio tam de iure quam de facto , et dicte ecclesie obesse , contra presens instrumentum uel factum . Et promisit sub dicta fide dictus Radulphus , quod de cetero non impediet per se nec per alium , quominus dicta ecclesia dictum bladum percipiet super dictam decimam pacifice et quiete / Et quod omnia et singula supradicta firmiter et inuiolabiliter obseruabit et tenebit . In cuius rei testimonium presentes litteras sigillo Curie Remensis fecimus communiri . Actum Anno domini m . cc . lui . mense Nouembri , feria secunda ante festum beati Clementis . Sic signatis . Hubertis

Henricus de fluy

Matheus Guidonis de attrebato

Remenses

Radulphus de Ourainuille

Curia Remensi

Claromarisco

Radulphum

Ourainuille

Milonis de ourainuille Militis

Bertricourt

Clarembaudus de Chiure

Colinus

Clarembaudi

Clarembaudus

Colinus

Raoulinus

Radulphus

Radulphi

Radulphus

Radulphus

Curia Remensi

Radulphum

Radulphus

Radulphus

Radulphus

Radulpho

Radulpho

Radulphus

Creantum

Radulphus

Radulphus

Remensis

Hubertis


Magister henricus de Louanio officialis domini hugonis de Sarqueus Remensis Archidiaconi , omnibus presentes litteras uisuris in domino Salutem . Nouerint uniuersi quod dominus Radulphus de Sarceio miles , coram me constitutus dedit et concessit ecclesie de claromarisco in elemosinam feodum quod habebat sicut dicebat in quadam decima sita apud maisnillum iuxta espinoit , quam decimam dicta ecclesia emerat sicut dicitur a Rogero quondam fratre ipsius militis , et laudauit uendicionem a dicto rogero de dicta decima factam . In cuius rei testimonium presentes litteras , Sigillo curie domini mei feci communiri Actum Anno domini m .cc .tricesimo septimo , mense februario .

henricus de Louanio

Sarqueus

Remensis

Radulphus de Sarceio

Rogero

Sigillo


Rogerus frater domini Radulphi militis uendidit coram nobis domui de claromarisco id quod habebat in decimam de maisnilio iuxta castellarium uidelicet circiter quartam quarte partis tocius grosse decime precio .xx . librarum et dimidii , et dedit fidem de tenendo mercato isto imperpetuum et de portanda inde legittima garandia . Dominus Radulphus miles et prior frater eius plegii fuerunt silr coram nobis de portando silr legitimam garandiam . Item domina mathildis uxor dicti Rogeri laudauit uendicionem predictam et fidem dedit in manu nostra de non reclamando siue nomine dotis siue alio modo , et de portanda inde legitimam garandiam . Thomas eciam frater dicti Rogeri fide data est plegius de portanda garandia . Ceterum dictus Radulphus miles de quo tenebat dictam partem decime frater eius Rogerus deuestiuit se in manu nostra de feodo eiusdem decime et quitauit illud domui predicte , dicens se illud feodum inde tenere in allodio . Dictus eciam rogerus debet se deuestire de dicta decima in manu archiepiscopi uel mandati sui pro domo prefata . Et dictus Rogerus recognouit coram nobis sibi esse satisfactum super xu . libras et dimidium de dicta summa . Actum Anno domini m .cc .xxxuii . mense ianuario .

Rogerus

Radulphi

Radulphus

Rogeri

Rogeri

Radulphus

Rogerus

Rogerus


Nicholaus de monch . Officialis domini Hugonis de Sarqueus Remensis Archidiaconi Omnibus presentes litteras inspecturis salutem in domino . Nouerint uniuersi quod albericus de Marla , et Uiburdis uxor eius in Curia domini mei constituti , recognouerunt se dedisse imperpetuum ecclesie de claromarisco iuxta Remis dimidium quartellum consiaiglii annui supercensus quam habebant apud Cepilli , et apud Corguehier in singulis domibus in elemosinam pro suis et predecessorum suorum animabus . Datum Anno domini m .cc .tricesimo primo , mense Augusti .

Nicholaus de monch

Hugonis de Sarqueus

Remensis

Marla

Uiburdis

Curia

Cepilli

Corguehier


Thomas Dei gratia Remensis Archiepiscopus Uniuersis presentes litteras inspecturis , Salutem in domino . Nouerit uniuersitas uestra quod nos intuitu pietatis , dilectis in christo filiabus , Abbatisse et conuentui de claromarisco , iuxta Remis , Cisterciensis ordinis concedimus sex pedes terre , iuxta earum monasterium , pro facienda clausura siue muro . A muro earum ueteri iam incepto , usque ad iardinum petri de sancto remigio , ultra fossatum earum quod ibi habent , super denuam fossati uersus uillam nostram de noua uilla , prout terra protenditur a dicto muro usque ad iardinum dicti petri . Ita quod perpetuo ibi murus sit et clausura , pro aysanciis monasterii et monialium predictarum . In cuius rei testimonium presentes litteras , Sigilli nostri munimine tradidimus roboratas . Datum Anno domini mº .ccº .lxº .

Remensis

Uniuersis

Abbatisse

Cisterciensis


Uniuersis presentes litteras inspecturis . Magister Guillelmus de caturco , Officialis Curie domini octoboni Cardinalis Remensis Archidiaconi , Salutem in domino . Nouerint uniuersi quod cum fourguetus dictus la bonne Ciuis Remensis uendidisset , et se uendidisse recognouisset magistro Theobaldo quondam presbytero sancti petri ueteris Remensis uiginti solidos parisienses annui redditus percipiendos singulis annis imperpetuum ab ipso Theobaldo uel eius Certo mandato ad quatuor terminos anni , uidelicet ad natiuitatem domini quinque solidos parisienses , ad pasca subsequens quinque solidos , ad sequentem natiuitatem beati iohannis quinque solidi , et ad sequens festum beati Remigii in capite octobris quinque solidos , uidelicet supra quandam domum quam habebat dictus fourguetus ut dicebat sitam Remis , ante scolas beate Marie Remensis , inter domum Magistri danielis aurifabri ex una parte , et domum Ermeniardis Relicte Roberti quondam dicti la bonne ex altera . Et si dicti uiginti solidi redditus annui uel pars eorundem super dicta domo non possent accipi seu haberi fourguetus predictus assignauit eos accipiendos et habendos a dicto presbytero , uel eius Certo mandato supra quandam aliam domum suam quam habebat idem fourguetus ut dicebat sitam Remis , in uico sancti petri ueteris Remensis , inter quandam domum ipsius fourgueti quam acquisierat ut dicebat ab executoribus quondam Thierrici dicti passe Rainne ex una parte , et domum predicte ermeniardis ex altera . Et pro dictis uiginti solidis parisiensibus annui redditus dicto Magistro Theobaldo , uel eius certo mandato singulis annis reddendis imperpetuum ut dictum est , dictus forquetus dictas duas domos obligasset , et in assignamentum obligacionem et habandonnum posuisset idem fourquetus . Et hec uendicio facta fuisset precio uiginti librarum pruiuiensium forcium , de quibus idem fourquetus Creantum suum recognouisset se recepisse a dicto Magistro Theobaldo in pecunia numerata , sibi tradita et deliberata . Quam autem uendicionem dicti redditus et assignamenti laudassent et approbassent helota uxor dicti fourqueti , drouetus herbessonnus , Aderonna dicta ioiie , et boureta sorores , et fratres dicti fourqueti , spontanei non coacti . Et promisissent predicti nominati fide data spontanei non coacti contra huiusmodi uendicionem et assignamentum predictum per se uel per alios non uenire in futurum alia quacunque racione et promisisset dictus fourquetus eidem magistro Theobaldo de redditu predicto annui reddendo ac de assignamento predicto legittimam contra omnes portare garandiam . Et pro dicta garandia ferenda assignauisset dictum presbyterum , et in assignamentum contrauadium et obligacionem posuisset eidem magistro Theobaldo , maiorem domum suam quam dicebat se habere Remis in uico sancti petri ueteris Remensis , inter quandam domum ipsius forqueti ex una parte , et domum dicte Ermeniardis ex altera . Et de dictis uiginti solidis annui redditus , et de dictis duabus domibus idem fourquetus in manu domini loci uel eius mandati se deuestisset , et dictum presbyterum Emptorem fecisset inuestiri , et renunciassent eciam in hoc facto tam dictus fourquetus quam helota eius uxor , ac fratres et sorores predicti fourqueti , fide data spontanei non coacti , excepcioni non numerate pecunie , non solute , non tradite , et non deliberate , et omnibus aliis excepcionibus , tam iuris quam facti et cetera , prout hec omnia et singula in litteris Curie domini Remensis Archidiaconi , super hoc confectis plenius continentur . Tandem predictus Magister Theobaldus presbyter iacens lecto Egritudinis laborans in extremis , in ultima sua uoluntate , legauit in puram et perpetuam elemosinam coram clerico fideli Curie domini Remensis Archidiaconi ad hoc specialiter deputato et misso , monialibus de Claromarisco iuxta Remis , medietatem predictorum uiginti solidorum parisiensium annui reddendorum , eisdem monialibus a dicto fourqueto super domibus et assignamento predictis . Capiendam sub modo et forma quibus eidem Magistro Theobaldo tempore quo decessit reddebantur ac superius uidetur contineri . In cuius rei testimonium presentes litteras sigillo Curie domini Remensis Archidiaconi duximus roborandas . Datum Anno domini m .cc .sexagesimo tercio , mense Nouembris . Sic signatis Th .de flanig .

Guillelmus de caturco

Officialis Curie

Remensis

Remensis

Theobaldo

Remensis

Theobaldo

Remensis

Magistri danielis aurifabri

Ermeniardis Relicte Roberti

Remensis

Thierrici dicti passe Rainne

Theobaldo

Theobaldo

Aderonna

Theobaldo

Theobaldo

Remensis

Ermeniardis

Remensis

Theobaldus

Egritudinis

Remensis

Claromarisco

Theobaldo

Remensis


Uniuersis presentes litteras inspecturis Magister petrus de luporinis Officialis Curie domini Alberti de lauania Remensis archidiaconi in domino Salutem . Nouerint uniuersi quod cum Renaudus dictus li fourbissieres et Eremburgis eius uxor ciues Remenses dicerent et assererent se habere , tenere , et possidere , seu habuisse , tenuisse et possedisse per longa tempora , ante tempus incendii , quo plures domus combuste fuerunt in ciuitate Remensi , quod fuit Anno domini millesimio ducentesimo nonagesimo septimo quandam domum tamquam suam . Quequidem domus fuit fourqueti quondam dicti la bonne Remensis , ante scolas beate Marie Remensis , sitam iuxta domum Roberti dicti leporis aurifabri ex parte una , et domum curatorum parrochialium ecclesiarum Remensium ex altera , oneratam et obligatam singulis annis imperpetuum Monialibus de claromarisco iuxta Remis Cisterciensis ordinis , in decem solidis parisiensibus supercensualibus , ad quatuor terminos cuiuslibet anni , reddendis et soluendis eisdem monialibus a possessoribus dicte domus , uidelicet ad natiuitatem domini triginta denarios , ad sanctum pasca sequens triginta denarios , ad natiuitatem beati iohannis baptiste sequentem triginta denarios , et ad festum beati Remigii in capite octobris sequens , triginta denarios , dictaque domus sit et fuerit combusta per dictum incendium , et tempore dicti incendii . Tandem abbatissa et conuentus predicti de claromarisco ex una parte , et Renaudus li fourbissieres , et Eremburgis eius uxor predicti ex altera , coram philippo de binchio clerico fideli dicte Curie notario iurato ad hoc deputato , propter hoc personaliter constituti mutuo consensu et assensu unanimi et uoluntario uoluerunt , et in hoc expresse consenserunt , ac eciam conuenciones inter se inierunt , et fecerunt , tales uidelicet quod si domus in platea uel masura in qua erat dicta domus situata , ante tempus incendii supradicti reficiatur , et in equo bono statu uel meliori in quo erat tempore dicti incendii et ante reponatur ac reedificetur , abbatissa et conuentus loci pre dicti , uoluerunt et in hoc expresse consenserunt quod dicta domus onerata sit tantummodo , et obligata dictis abbatisse et conuentui in quinque solidis parisiensibus supercensualibus reddendis et soluendis eisdem monialibus , a dictis Renaudo et eius uxore , uel a possessoribus et detentoribus dicte domus quolibet anno ad duos terminos cuiuslibet anni uidelicet ad Natiuitatem beati iohannis baptiste proxime uenturum triginta denarios , et ad natiuitatem domini immediate sequentem triginta denarios . Et sic de anno in annum quolibet anno ad dictos terminos tantundem , tamdiu quamdiu dicti Renaudus et eius uxor seu eorum alter uitam habebunt in corpore , illa tamen condicione appostia quod dictis Renaudo et eius uxore sublatis de medio , dicta domus dictis abbatisse et conuentui remaneat , et sit obligata in decem solidis parisiensibus supercensualibus supradictis reddendis et soluendis eisdem monialibus , a possessoribus et detentoribus dicte domus singulis annis , ad quatuor terminos cuiuslibet anni , sicut erat et fuerat tempore dicti incendii et ante , et prout superius est expressum , et in hoc expresse consenserunt , et hoc uoluerunt dicte partes , uidelicet dicti Renaudus et eius uxor fide data , et abbatissa et conuentus predicti bona fide , et ad solucionem dictorum quinque solidorum parisiensium supercensualium reddendorum et soluendorum dictis monialibus prout superius est expressum a possessoribus et detentoribus dicte domus , quamdiu dicti Renaudus et eius uxor seu eorum alter uitam habebunt in corpore , et eciam decem solidorum parisiensium supercensualium predictorum reddendorum et soluendorum eisdem monialibus a possessoribus et detentoribus dicte domus singulis annis ad quatuor terminos cuiuslibet anni , prout superius est expressum , post dictorum Renaudi et eius uxoris decessum , dicti Renaudus et Eremburgis eius uxor , et eorum quilibet insolidum dictam domum fide data dictis monialibus obligauerunt et ex nunc obligant . Renunciantes expresse fide data coniuges , et eorum quilibet insolidum . Et abbatissa et conuentus predicti bona fide excepcioni rei sic ab ipsis non geste obligacioni ab ipsis coniugibus sic non facte , omni excepcioni , doli , mali , fraudis , lesionis , et decepcionis , omnique iuris et legis auxilio canonici et Ciuilis omni priuilegio crucis omni consuetudini et statuto cuiuslibet ciuitatis castri , uille , uel loci , et omnibus aliis excepcionibus , defensionibus , racionibus , et allegacionibus , tam iuris quam facti , et de quibus necesse esset in presenti littera specialem et expressam facere mencionem , que possent obici uel proponi contra premissa uel aliquod premissorum . Et specialiter dicta Eremburgis fide data renunciauit beneficio senatus , consulti uelleyani . In cuius rei testimonium presentibus litteris sigillum dicte Curie duximus apponendum . Datum Anno domini millesimo , ducentesimo , nonagesimo octauo feria tercia post dominicam qua cantatur iubilate . Sic Signatis . Ph . de binthio .

Magister petrus de luporinis

Officialis Curie

Alberti de lauania

Remensis

Renaudus

Eremburgis

Remenses

Remensi

Remensis

Remensis

Roberti

Remensium

Cisterciensis

Renaudus

Eremburgis

Renaudo

Renaudus

Renaudo

Renaudus

Renaudus

Renaudi

Renaudus

Eremburgis

Eremburgis

Signatis


Uniuersis presentes litteras inspecturis , Officialis Remensis Salutem in domino . Cum discordia seu materia questionis uerteretur aut uerti speraretur inter religiosas mulieres abbatissam et conuentum ecclesie de Claromarisco iuxta Remis nomine uel racione sue ecclesie predicte ex una parte , Eueronnam filiam petri dicti pescherainne , et Margarete eius uxoris quondam ac iohannem dictum chaubaillet , generum dicti petri pescheraine nomine , et ratione Walteri filii dicti iohannis chaubaillet , pro quo Waltero partem faciebat et fecit dictus iohannes chaubailles ad penam interesse et per fidem ex parte altera , super uiginti solidis parisiensibus annui et perpetui supercensus quos dicte religiose mulieres , dicebant se habere nomine et ratione sue ecclesie predicte annis singulis imperpetuum , in et super quadam domo cum eius appendenciis et pertinenciis quam dicti Eueronna suo nomine et dictus iohannes chaubailles nomine et ratione filii sui predicti tenent et possident , que sita est Remis inter domum heredum Theobaldi de courmeloy ciuis Remensis ex una parte , et domum hospitalem beate Marie Remensis ex altera . Et quam domum dicebant dicte mulieres in dicto supercensu sibi fuisse et esse obligatam seu oneratam eciam per quasdam litteras curie Remensis super hoc confectas sigillo Curie Remensis , prout prima facie apparebat sigillatas . Que littere sic incipiunt Symon pes lupi canonicus et officialis Remensis , Uniuersis presentes litteras uisuris , in domino Salutem . Noueritis quod in nostra presencia constituta Mathildis de porta carceris quondam filia Roberti de burigny , recognouit se ecclesie de claromarisco in elemosinam perpetuo contulisse , post decessum suum quicquid dare poterat tam in censibus quam in supercensibus et hereditare quam habebat eciam , et sic finiunt in data . Actum Anno domini m .cc . uicesimo sexto , mense marcio . Item per alias litteras Curie domini Remensis Archidiaconi sigillo eiusdem curie , prout prima facie apparebat sigillatas . Que sic incipiunt / / Magister petrus de uictuo brio , Officialis domini Hugonis de sarqueus Remensis Archidiaconi , Omnibus presentes litteras uisuris in domino salutem . Noueritis me uidisse quasdam litteras sigillo Curie quondam hugonis burgundensis Remensis Archidiaconi sigillatas , quarum tenor talis est . Magister bonnardus officialis domini hugonis burgundensis Remensis Archidiaconi , Omnibus presentes litteras uisuris in domino salutem . Nouerit uniuersitas uestra quod iohannes filius Ramberti draparii et cetera Et sic finiunt in data , has autem litteras uidi anno domini m .cc . quadragesimo tercio mense mayo , feria sexta post iubilate . Item uerteretur dicta discordia inter partes predictas ~ ~ nominibus antedictis , super quatuordecim libris parisiensibus , quas petebant et requirebant dicte religiose mulieres a predictis eueronna et iohanne chaubaillet nominibus quibus supra pro arreragiis et racione arreragiorum annui et perpetui supercensus predicti . Dictis Eueronna et iohanne dicentibus se in premissis non teneri . / / Nouerint uniuersi quod tandem coram Adam dicto de couhaun Clerico fideli Curie Remensis Notario iurato , ad hoc deputato et specialiter euocato , propter hoc personaliter constitute partes predicte nominibus quibus supra pro bono pacis et concordie inter ipsas partes habende , de bonorum et fide dignorum consilio ut dicebant ad hoc dicte super discordia predicta et super premissis omnibus et singulis , et ea tangentibus compromiserunt , et se compromisisse bene et legittime recognouerunt de alto et basso , in uenerabilem et discretum uirum dominum Constancium gaillardi , presbyterum curatum ecclesie parrochialis sancti hylarii Remensis , tanquam in arbitrum arbitratorem seu amicalem compositorem solum et insolidum ad hec et propter hec a dictis partibus nominatum communiter et electum . Uolentes et consentientes dicte partes nominibus , quibus supra , quod dictus arbiter arbitrator , seu amicabilis compositor in negociis dicti compromissi procedere , et suam sentenciam arbitralem super premissis , et ea tangentibus proferre , et pronunciare possit diebus dominicis et festiuis , feriatis et non feriatis , ubicunque et qualitercunque uoluerit , stando uel sedendo , iuris ordine obseruato , uel non obseruato , partibus presentibus , aut una presente et altera absente . Dumtamen ambe partes ad hec fuerint competenter euocate . Promittentes dicte partes nominibus antedictis , hinc inde ad inuicem fide data , dictum seu arbitrium dicti arbiter arbitrator seu amicabilis compositor ac sentenciam arbitralem quam talem et qualem dictus arbiter arbitrator seu amicabilis compositor super premissis et ea tangentibus duxerit proferendam tenere , obseruare et penitus adimplere . Et hec sub pena decem librarum parisiensium Curie predicte pro medietate , et parti dictum seu arbitrium , dictamque sentenciam arbitralem dicti arbitri tenenti et obseruanti pro alia medietate dictarum decem librarum parisiensium a parte resiliante reddendarum et soluendarum dicto seu arbitrio dicti arbitri arbitratoris seu amicabilis compositoris nichilominus in suo robore duraturo . Pro quibus omnibus et singulis premissis tenendis et obseruandis , ac eciam adimplendis , dicte partes assignauerunt sese hinc inde ad inuicem , uidelicet dicte religiose mulieres ad omnia bona sua et Ecclesie sue predicte , mobilia et immobilia presencia et futura ubicunque existencia . Et dicti eueronna et iohannes Chaubailles et quilibet eorum insolidum ad omnia bona sua mobilia et immobilia presencia et futura ubicunque sint , erunt et poterunt inueniri . Renunciantes dicte partes hinc inde adinuicem quantum ad hec specialiter expresse sub dicta fide sua , excepcioni premissorum non sic factorum , omni excepcioni doli , mali , fraudis , lesionis , et decepcionis cuiuscunque , omni usui statuto et consuetudini , cuiuscunque loci et patrie , Ciuitatis atque castri , omni iuris et legis auxilio , canonici et ciuilis , omni priuilegio crucis induldo et indulgendo , et omnibus aliis excepcionibus , defensionibus et allegacionibus quibuscunque tam iuris quam facti per quas premissa , uel aliqua premissorum impediri possent seu adnullari , qui arbiter arbitrator seu amicabilis compositor coram predicto notario propter hoc personaliter constitutus , onus dicti compromissi inse suscepit . Quibus sic actis dictus arbiter arbitrator , seu amicabilis compositor in presencia dicti notarii ad hoc deputati et uocati partibus presentibus , dictum seu arbitrium ipsius arbitri super premissis et ea tangentibus instanter ferri et pronunciari petentibus dictum suum et suam sentenciam arbitralem super premissis super quibus erat ut dicebat sufficienter informatus de bonorum et fide dignorum consilio ut dicebat prehabito inter dictas partes , dixit protulit et pronunciauit prout inferius continetur . / / Ego arbiter arbitrator seu amicabilis compositor dico et pronuncio per meam sentenciam arbitralem , quod domus predicta cum appendenciis et pertinenciis eiusdem erit et remanebit imperpetuum obligata , et onerata singulis annis predictis religiosis mulieribus , ratione sue ecclesie predicte in uiginti solidis parisiensibus predictis , annui et perpetui supercensus . Et quod dicti eueronna et iohannes chaubailles , nominibus quibus supra , seu detentores et possessores dicte domus dictos uiginti solidos parisienses annui et perpetui supercensus , ratione dicte domus soluent et reddent soluere et reddere tenebuntur , et quilibet eorum insolidum , dictis religiosis mulieribus singulis annis imperpetuum ad duos terminos infrascriptos , uidelicet ad festum beati Remigii in capite octobris medietatem , et ad festum sancti pasche aliam medietatem dictorum uiginti solidorum parisiensium supercensualium . Ita quod primus terminus solucionis dicti supercensus erit ad festum beati Remigii , in capite octobris proximo uenturum . Item dico et pronuncio per meam sentenciam arbitralem , quod predicti Eueronna et iohannes chaubailles nominibus quibus supra recognoscent se debere , et se obligabunt erga dictas religiosas mulieres ad soluendum eisdem religiosis mulieribus annis singulis imperpetuum predictum annuum redditum seu predictum supercensum ad duos terminos superius declaratos . Item dico et pronuncio per meam sentenciam arbitralem , quod dicti Eueronna et iohannes chaubailles nominibus quibus supra sunt , erunt et remanebunt quitti et liberati imperpetuum de predictis arreragiis , que petebant religiose mulieres predicte , et de omnibus aliis arreragiis que poterant debere ratione dicti supercensus , usque in diem confectionis presencium litterarum Que quidem partes predicte nominibus quibus agunt dicte sentencie sic prolate acquieuerunt , ac eam acceptauerunt coram notario memorato . Et insuper ex causa dicte sententie sic prolate et acceptate , dicti Eueronna et iohannes chaubailles nominibus quibus supra dictum annuum redditum , seu perpetuum supercensum predictorum uiginti solidorum parisiensium , recognouerunt se debere et promiserunt fide data se reddituros et solituros , et quibus eorum insolidum sine diuisione aliqua inter ipsos facienda , predictis mulieribus religiosis singulis annis imperpetuum ad duos terminos antedictos in et super predicta domo , cum omnibus appendenciis et pertinenciis eiusdem . Et erit primus terminus solutionis dicti supercensus ut predicitur ad festum beati remigii in capite octobris proximo uenturum . Pro quo annuo et perpetuo supercensu singulis annis ut dictum est persoluendo , dicti Eueronna et iohannes chaubailles et quilibet eorum insolidum nominibus quibus supra , assignauerunt dictas religiosas mulieres specialiter et expresse ad domum predictam cum appendenciis et pertinenciis eiusdem , quam domum cum eius appendenciis et pertinenciis , et uniuersos detentores et possessores eiusdem , erga dictas religiosas mulieres , pro dictu supercensu soluendo singulis annis , ut dictum est obligauerunt expresse . Et exinde dictam domum onerauerunt et oneratam imperpetuum remanere uoluerunt , et consencerunt . Renunciantes dicti Eueronna et iohannes chaubailles et quilibet eorum insolidum quantum ad hec specialiter et expresse sub dicta fide sua , et nominibus quibus supra excepcionem premissorum non sic factorum , omni excepcioni doli mali fraudis , lesionis , et decepcionis cuiuscunque , omni usui statuto et consuetudini cuiuscunque loci et patrie , Ciuitatis atque castri , omni iuris et legis auxilio , canonici et Ciuilis , omni priuilegio crucis indulto et indulgendo , omni iuri et consuetudini dicenti generalem renunciacionem non ualere , beneficio dicte obligacionis inter ipsos diuidende , et omnibus aliis excepcionibus antedictis . In cuius rei testimonium presentibus litteris Sigillum Curie Remensis duximus apponendum . Datum Anno domini m .ccc .tricesimo quinto feria sexta post festum diuisionis apostolorum . Sic signatis . Ade de cohaun

Uniuersis

Officialis Remensis

Claromarisco

Eueronnam

Margarete

Walteri

Waltero

Eueronna

Remis

Theobaldi de courmeloy

Remensis

Remensis

Remensis

Remensis

Symon pes lupi

Remensis

Uniuersis

Mathildis de porta carceris

Roberti de burigny

Remensis

Magister petrus de uictuo brio

Hugonis de sarqueus Remensis

Curie

Remensis

Remensis

Ramberti draparii

Eueronna

Adam

Clerico

Remensis

Constancium

Remensis

Curie

Eueronna

Eueronna

Eueronna

Eueronna

Eueronna

Sigillum

Remensis


Uniuersis presentes litteras inspecturis , Officialis Remensis Salutem in domino . Nouerint uniuersi quod coram bernardo cherbonnel Remis manente , Fideli Curie Remensis notario iurato ad hoc a nobis deputato et specialiter euocato propter hoc personaliter constituti uenerabiles et discreti uiri magistri iacobus cazan , Curatus Sancti sixti , decanus christianitatis Remensis , iohannes de gomont , Curatus sancti hylarii , Gerardus ierome Curatus sancti petri ueteris , Andreas suauis curatus beate marie Magdalenae , et Nicholaus conlemois Sancti symphoriani curatus et procurator uenerabilis congregacionis Curatorum Remensium ex parte ceterorum curatorum Remensium ad infrascripta facienda et accordanda , ut dicebant commissi et deputati parte ex una , et religiosus uir frater Gilbertus prior prioratus , et eo nomine beate marie clarimarisci ordinis Cisterciensis manens et residens Remis in domo dicti prioratus , sita in burgo uidule parte ex altera . Ita inter se conuenerunt , et egerunt , Seque conuenisse et egisse bene et legitime in uerbo sacerdotis manu pectori tacta , recognouerunt taliter uidelicet quod dictus prior consensit et promisit eisdem Curatis et eorum congregacioni remittere supercensum de uiginti solidis parisiensibus dicto prioratui debitum super quadam domo dictis Curatis pertinentibus et spectantibus sita in Ciuitate Remensi in uico retro ecclesiam sancti stephani Remensis , iuxta tenuram discreti uiri domini iohannis parui ecclesie sancti symphoriani Remensis canonici ex una , et heredum defuncti baudeneti de thusi partibus ex altera , usque ad ui ginti quatuor annos proximos continuos et immediate sequentes tantummodo incipientes a festo natiuitatis beati iohannis baptiste , Anno domini m .quadringentesimo , sexagesimo quinto ad summam octo solidorum parisiensium pro quolibet anno dictorum uiginti quatuor annorum . Quod quidam remissum dicti supercensus factum et accordatum fuit et passatum per partes predictas propter maximam ruynam quam dicta domus paciebatur et sustinebat . Quosquidem octo solidos parisienses pro supercensu dicte domus prefati commissi ex parte dictorum curatorum et eo nomine promiserunt reddere et soluere quolibet priori huiusmodi prioratus , dictis uiginti quatuor annis durant . et pendent . Promittentes dicte partes et earum quelibet in uerbo sacerdotis nominibus quibus supra omnia et singula superius declarata firmiter tenere penitus adimplere , et inuiolabiliter obseruare , pro quibus premissis sic firmiter tenendis penitus adimplendis et inuiolabiliter obseruandis , dicte partes et earum quelibet assignauerunt sese hinc inde ad inuicem , et una pars alteram partem et econuerso ad omnia et singula bona dictorum congregacionis curatorum et prioratus presencia et futura ubicunque existent et poterunt inueniri . Seque et omnia bona predicta nominibus quibus supra quo ad hoc et propter hoc alter alteri obligando et ypothecando ac iurisdicioni et cohercioni Curie Remensis et cuiuslibet alterius iusticie ecclesiastice et secularis supponentes et submittentes . Renunciantes specialiter et expresse in hoc facto dicte partes , et earum quelibet quo supra in uerbo sacerdotis excepcioni premissis omnium et singulorum non sic factorum non accordatorum non passatorum et non promissorum . Tociusque rei ita non geste et non habite , omni excepcioni , doli mali fraudi , lesionis et decepcionis cuiuscunque , omni iuris et legis auxilio canonici et Ciuilis , omni priuilegio crucis indulto et indulgendo , et omnibus aliis excepcionibus decepcionibus barris et allegacionibus tam iuris quam facti , quibuscunque que contra premissa seu eorum aliqua dici possent uel opponi . In cuius rei testimonium presentibus litteris Sigillum Curie Remensis duximus apponendum . Quiquidem frater Gilbertus prior dicti prioratus uoluit et requisiuit sigillum huiusmodi prioratus presentibus litteris cum sigillo Curie Remensis apponi . Datum anno domini m .cccc .sexagesimo quinto die sexta mensis Septembris , presentes littere ad requestam dictarum parcium duplicate . Sic signatis . b . cherbonel

Uniuersis

Officialis Remensis

Remis

Fideli Curie Remensis

Remensis

Gerardus

Andreas

Nicholaus

Curatorum

Remensium

Gilbertus

Cisterciensis

Curatis

Curatis

Remensi

Remensis

Remensis

Remensis

Sigillum

Remensis

Gilbertus

Remensis


Symon pes Lupi , Canonicus et officialis Remensis , Uniuersis presentes litteras inspecturis in domino Salutem . Noueritis quod in nostra presencia constituta Heluidis uidua , relicta radulphi filii drouardi recognouit coram nobis se quartam partem domus sue quam habebat ut dicebat sitam Remis in largo uico iuxta Culturam , que domus contigua est domui que fuit magistri ade Carpentarii ex una parte et domui Remigii Carpentarii ex altera . Ecclesie de claromarisco iuxta Remis , in elemosinam perpetuo possidendam contulisse et donasse . In cuius rei testimonium presentes litteras sigillo Curie Remensis fecimus roborari . Actum Anno domini m .cc .uicesimo septimo , mense mayo , feria quarta post Cantate .

Symon pes Lupi

Remensis

Uniuersis

Heluidis

Carpentarii

Remigii Carpentarii

Remensis


Uniuersis presentes litteras inspecturis . Robertus miseracione diuina Remensis archiepiscopus Salutem in domino Nouerit uniuersitas uestra quod nos deuotis precibus dilectarum nobis in christo religiosarum mulierum Abbatisse et Conuentus Monasterii de claromarisco iuxta Remis , Cisterciensis ordinis fauorabiliter annuentes , ipsarumque inopie pio compacientes affectu , domum quandam cum eius appendenciis quam habent eedem religiose sitam Remis in uico Reneri dicti Buiron inter domos que fuerunt Oudardi quondam de Ruffeyo et nunc sunt philippi dicti helluin Ciuis Remensis ex utraque parte , que quidem domus data fuit religiosis eisdem , ab Aelide relicta Willelmi dicti de deu prout in litteris Curie Archidiaconi Remensis super hoc confectis plenius continetur , admortizamus et uolumus ac concedimus eisdem religiosis ut domum predictam prout protenditur ex utraque parte de cetero pacifice teneant admortizatam . Predicte autem religiose nobis spontanee promiserunt unam missam de spiritu sancto in monasterio suo singulis annis quo ad uixerimus , mense septembris pro nobis facere celebrari . Quequidem missa nobis de medio sublatis , conuertetur in Missam pro defunctis , quam pro anime nostre remedio perpetuo annis singulis die obitus nostri celebrari facere promiserunt . In quorum testimonium Sigillum nostrum presentibus est appensum . Datum Anno domini m .trecentesimo , die mercurii post festum decollacionis beati iohannis baptiste .

Robertus

Remensis

Abbatisse

Conuentus

Cisterciensis

Buiron

Oudardi

Ruffeyo

Remensis

Willelmi

Curie

Archidiaconi Remensis

Missam


Magister Iohannes de blesis Canonicus et officialis Remensis . Omnibus presentes litteras inspecturis in domino Salutem . Nouerint uniuersi , quod cum discordia esset inter abbatissam et conuentum de claromarisco iuxta Remis ex una parte , et hauydim relictam iohannis Ridol ex altera , super quodam legato , quod dicta hauydis fecerat ut dicitur dictis abbatisse et conuentui , tandem de bonorum uirorum consilio , inter partes talis composicio intercessit , quod dicta hauydis in recompensacione quorundam denariorum , et aliorum bonorum que de domo de Claromarisco receperat et habuerat ut dicebat , et pro eo quod ipsa semper imperpetuum uult habere participacionem bonorum et beneficiorum dicte domus legauit et concessit de assensu et uoluntate Garini sui mariti , domui de claromarisco supradicte , medietatem eiusdem domus que fuit herberti cochet , quondam patris sui , site ut dicitur in uico sancti petri ad Moniales Remenses , inter domum que fuit ioifridi lescoffle et domum petri de Cur . Ita tamen , quod ipsa hauydis dictam medietatem domus predicte quandiu uixerit possidebit , recognouit eciam ipsa hauydis , quod dicta domus de claromarisco habet super dictam medietatem domus predicte decem solidos Remenses annui supercensus quos ipsa promisit se reddituram dicte domui quandiu uixerit hauydis supradicta , et hiis mediantibus dicta abbatissa et conuentus ex una parte , dicti hauydis et Garinus eius maritus ex altera , coram clerico fideli Curie Remensis , ad hoc specialiter destinato , sese ad inuicem fide data de omnibus querelis , controuersiis , debitis , pactionibus inter eos habitis , usque in hodiernum diem penitus quittauerunt et eciam dicti abbatissa et conuentus quitauerunt dicte H . et G . marito eius , omne residuum bonorum suorum tam mobilium quam immobilium , et eciam acquisitorum , que ipsi possident , mediante medietate domus supradicte , promittentes eciam fide prestita corporali , dicti H . et G . maritus eius , quod contra predicta per se uel per alium seu alios , non uenient , sed inuiolabiliter obseruabunt . In cuius rei testimonium presentes litteras , Sigillo Curie Remensis fecimus roborari . Actum Anno domini m .cc .tricesimo octauo , mense februario , feria sexta post dominicam , qua cantatur inuocauit me .

Iohannes de blesis Canonicus

Remensis

Ridol

Claromarisco

Garini

Moniales Remenses

Cur

Remenses

Garinus

Remensis

Remensis


Magister henricus de fluy , et Matheus Guidonis de Attrebato , Canonici et officiales Remenses , uniuersis presentes litteras inspecturis in domino salutem . Nouerint uniuersi quod coram fideli Clerico Curie Remensis , uidelicet huberto , ad hoc specialiter deputato , et misso , propter hoc constituti , Hauydis dicta clopa la borgue , manens ante domum filiarum dei Remensis , ysaberonna , ponseta , et huetus liberi dicte hauydis , uendi derunt , et recognouerunt se uendidisse Ecclesie de claromarisco ordinis Cisterciensis duos solidos parisienses supercensuales , annui redditus percipiendos annuatim imperpetuum a dicta ecclesia et accipiendos super quandam domum quam habent ut dicunt sitam in uico qui dicitur filiarum dei , inter domum bourete et ponsete papelardarum ex una parte , et domum Margaronne dicte la queue ex altera . Et hec uendicio facta est precio triginta solidorum forcium . De quibus ipsi recognouerunt se creantum suum habuisse a dicta ecclesia in pecunia numerata eisdem soluta , tradita et deliberata . Promittentes firmiter fide data quod in dicto supercensu sic uendito , nichil de cetero nichil reclamabunt , per se , uel per alium , nec facient reclamari , ratione dotis seu aliqua alia ratione , et quod contra dictam uendicionem non uenient in futurum , nec procurabunt quod aliquis ueniat . Sed aduersus omnes iuri parere uolentes , legitimam portabunt garandiam ecclesie memorate . Pro qua garandia ferenda dederunt in contrauadium assignamentum et obligacionem dicte ecclesie dictam domum , et de eadem domo se in manu maioris sancti petri ad moniales Remensis deuestierunt , et dictam ecclesiam fecerunt de eadem domo per eundem maiorem tanquam de assignamento contrauadio et obligacione sollempniter inuestiri . Renunciantes expresse fide data excepcioni , non numerate pecunie , non solute , non tradite , et non deliberate , omni doti et donacioni , propter nuptias , omni dolo et fraudi , omni consuetudini et statuto , cuiuslibet uille uel loci , beneficio restitucionis in integrum et diuisionis constitucioni de duobus reis , omnique iuris auxilio , tam Canonici quam Ciuilis , omnibus aliis excepcionibus que sibi nunc competunt , seu possent competere et prodesse in quocunque iudicio , tam de iure quam de facto , et dicte ecclesie obesse , contra presens instrumentum , et factum et uendicionem predictam . In cuius rei testimonium presentes litteras Sigillo Curie Remensis fecimus communiri . Datum Anno domini m .cc .quinquagesimo sexto mense iunio . Sic signatis Hubertus .

Matheus Guidonis de Attrebato

Remenses

Clerico

Remensis

Hauydis

Remensis

Cisterciensis

Margaronne

Remensis

Sigillo

Remensis

Hubertus


Uniuersis presentes litteras inspecturis Officialis uenerabilis et discreti uiri domini iacobi Rousseleti Remensis archidiaconi salutem in domino . Nouerint uniuersi quod coram guillelmo dicto bobelin clerico fideli dicte Curie notario iurato , ad hoc a nobis deputato et specialiter euocato , propter hoc personaliter constituta Gila relicta petri dicti quondam de libera ciuis Remensis , Filiaque guillelmi quondam dicti la croye Ciuis Remensis bonam fidem agnoscens ut dicebat spontanea non coacta , nec uy , nec dolo quo ad hoc inducta , recognouit et confessa fuit ad opus commodum et utilitatem , Religiosarum Mulierum monialium de claromarisco prope Remis . Et uenerabilis et discreti uiri curati sancti stephani Remensis se tenere et possidere quandam domum que fuit dicti quondam guillelmi patris dicte gile sitam Remis in uico sancti stephani Remensis , iuxta domum canonicorum ecclesie sancti petri ad moniales Remensis ex una parte , et domum que fuit liberorum dicti quondam le cas ex parte altera . Et quod eciam dicta domus fuit et est ab antiquis temporibus onerata , et obligata in annuo et perpetuo supercensu quinque solidorum parisiensium , uidelicet pro media parte dictis religiosis mulieribus monialibus de claromarisco . Et predicto curato sancti stephani pro alia media parte , et eorum successoribus annuatim et imperpetuum ad duos terminos anni cuiuslibet scilicet ad festum Natiuitatis beati iohannis baptiste pro media parte , et pro alia media parte ad festum natiuitatis domini persoluendorum et reddendorum . Et eandem domum uoluit consensit et eciam recognouit ex nunc et imperpetuum in dicto annuo et perpetuo supercensu dictorum quinque solidorum parisiensium fore oneratam , et remanere obligatam , Monialibus et curato supradictis , et eorum successoribus . Quosquidem quinque solidos parisienses supercensuales , recognouit dicta gila se debere et promisit fide data se reddituram et soluturam dictis monialibus et Curato et eorum successoribus quolibet anno ex nunc , tamdiu quamdiu dicta gila dictam domum tenebit et possidebit ad terminos et in modum supradictos reddendos et soluendos , et ex causis supradictis . Et sciendum est eciam quod dicta gila bonam fidem agnoscendo soluit tradidit et deliberauit domino iohanni dicto paruo nunc curato sancti stephani predicti nomine suo . Et Religiose Mulieri domine Agneti dicte la Marchande abbatisse de claromarisco nomine , et ad opus dictarum monialium Et hoc pro arreragiis dicti supercensus aliquibus temporum predictorum non soluti , octo libras parisienses in pecunia numerata sibi per manus dicte gile propter hoc soluta , tradita , et deliberata . Quibus premissis omnibus et singulis mediantibus dicti curatus et abbatissa nominibus quibus agunt quittauerunt et se quittasse bene et legittime recognouerunt dictam gilam annuas heredes et bonorum detentores dictorum quondam guillelmi la croie et petri de libera de omnibus quibuscunque , que dictis curato et abbatisse nominibus quibus agunt deberi possent ratione et occasione arreragiorum pro arreragiis supercensus supradicti . Promittentes dicte partes nominibus quibus agunt coram dicto fideli notario propter hoc personaliter constituti , uidelicet dictus curatus in uerbo domini , et dicte gila et abbatissa fide ab ipsius in manu dicti notarii super hoc prestita corporali , quod contra premissa seu eorum aliqua non uenient per se , uel per alium seu alios , nec uenire procurabunt quomodolibet in futurum , ymo ea premissa omnia et singula prout superius facta sunt et expressa et prout tangunt et tangere possunt dictas partes et earum quamlibet Promiserunt dicte partes nominibus quibus agunt firmiter tenere adimplere cum effectu et inuiolabiliter obseruare pro quibus premissis omnibus et singulis sic firmiter tenendis ad implendis cum effectu et inuiolabiliter obseruandis , ac de non contraueniendo in aliquo , dicte partes nominibus quibus agunt assignauerunt sese hinc inde adinuicem , uidelicet una pars alteram partem et econuerso , ad omnia bona sua mobilia et immobilia presencia et futura ubicunque sint erunt et poterunt inueniri , se et omnia bona sua predicta heredes et successores suos quoscunque ac bonorum suorum detentores et possessores ad hec tenenda et obseruanda totaliter obligando et ypothecando , ac iurisdicioni et cohercioni dicte Curie et cuiuslibet alterius iusticie , tam ecclesiastice quam secularis totaliter supponendo et submittendo . Et in hiis omnibus et singulis et quantum pertinet ad premissa , dicte partes , nominibus quibus agunt , renunciauerunt specialiter et expresse sub dictis iuramentis suis excepcioni premissorum omnium et singulorum non sic factorum et non initorum . Tociusque rei ita non geste , omni excepcioni , doli , mali , fraudis , lesionis , et decepcionis , cuiuscunque benificio restitucionis in integrum ex quacunque causa petende , omnique iuris et legis auxilio , Canonici et Ciuilis , omni priuiligio crucis indulto et indulgendo , omni usui statuto , et consuetudini , cuiuscunque loci et patrie , ciuitatis atque castri , omni iuris dicenti generalem renunciacionem non ualere , et omnibus aliis excepcionibus deffensionibus , barris , cauillacionibus , auxiliis , iuribus et allegacionibus quibuscunque tam iuris quam facti . Per quas premissa seu eorum aliqua impediri possent , seu eciam adnullari , et que contra presens instrumentum et contenta in eodem possent obici uel opponi . Uolentes et in hoc expresse consentes dicte partes nominibus quibus agunt quod tantum ualeat huiusmodi generalis renunciatio , ac si facta esset specialis et expressa in omni casu in quo necesse esset specialem et expressam fieri renunciacionem a consuetudine uel a iure . In cuius rei testimonium presentibus litteris sigillum dicte Curie duximus apponendum . Datum anno domini m .ccc .quadragesimo secundo , Sabbato post dominicam qua cantatum fuit Oculi mei , et cetera . Sic signatis G . bobelin .

Rousseleti

Remensis

Gila

Remensis

Filiaque guillelmi

Remensis

Remis

Remensis

Remis

Remensis

Remensis

Curato

Mulieri

Agneti

Marchande

Curie

Oculi